L'article 137 de l'Estatut d'autonomia de Catalunya estableix la competència exclusiva de la Generalitat en matèria d'habitatge, i la Llei 18/2007, de 28 de desembre, del dret a l'habitatge, configura el marc normatiu pel qual s'ha de regir aquesta matèria i, especialment, l'habitatge amb protecció oficial i els ajuts públics en matèria d'habitatge.
La Llei estableix que les diferents modalitats d'habitatge amb protecció oficial i els ajuts públics en aquesta matèria s'han d'establir a través de plans amb vigència temporal.
De fet, abans de l'aprovació de la Llei, el Govern de la Generalitat ja planificava la seva acció de foment a través dels plans d'habitatge.
Així, el Pla per al dret a l'habitatge 2004-2007, regulat pel decrets 454/2004, de 14 de desembre, i 244/2005, de 8 de novembre, i prorrogat pel Decret 288/2007, de 24 de desembre.
En els decrets esmentats, es va definir la figura de l'habitatge de preu concertat com una línia d'habitatges protegits, amb un preu intermedi entre l'habitatge protegit i els preus mitjans dels habitatges del mercat lliure, que s'adreçava especialment a capes de població que no podien ser beneficiàries de la protecció oficial, però que tenien especials dificultats econòmiques per accedir als preus dels habitatges del mercat lliure.
Els decrets descriuen la manera de determinar els preus màxims segons zones de la nova figura; estableixen l'origen de les formes de promoció d'aquesta modalitat, i la vinculen, en el cas d'obra nova, amb les reserves de sòl que amb la mateixa finalitat preveu la normativa urbanística de Catalunya, i a la modalitat de lloguer a deu anys sobre sòls lliures.
També estableixen subvencions per a la promoció d'aquests habitatges sobre sòls lliures, i línies de finançament convingudes entre el Govern de la Generalitat i les entitats financeres que operen a Catalunya per a l'accés a aquests habitatges.
Recentment, han aparegut en el panorama de l'habitatge de Catalunya diverses circumstàncies que aconsellen donar un pas més en la línia encetada l'any 2004, amb una nova figura que s'emmarca dins la mateixa filosofia d'aconseguir una oferta d'habitatge assequible que s'adigui a les condicions de viabilitat econòmica de l'oferta, però que pugui donar resposta a les necessitats d'unes capes àmplies de població.
Tres àmbits reclamen avui una figura protegida d'aquest tipus, com són la promoció d'habitatges protegits en sòls que no computen dins les reserves de sòl per a habitatge protegit previstes a l'article 57.3 del Text refós de la Llei d'urbanisme; la venda d'habitatges promoguts en els darrers anys que es troben amb dificultats per trobar compradors als preus assolits pel mercat lliure; i la venda d'habitatges de segona mà, per les mateixes raons de distància entre els preus del mercat i la capacitat adquisitiva de moltes llars catalanes.
En aquest sentit, el Pacte Nacional per a l'Habitatge 2007-2016, signat el dia 8 d'octubre de 2007, entre el Govern de la Generalitat i prop de quaranta entitats i organitzacions relacionades amb el sector de l'habitatge de Catalunya, en el seu Repte 1, que planteja millorar l'accessibilitat a l'habitatge, especialment dels joves, preveu en l'Acció 1.12 la.creació d'una figura d'habitatges concertats, de preu intermedi entre el del Preu Concertat actual i el del mercat lliure..
Aquesta Acció es concreta en: la Mesura 59:.la Generalitat es compromet a establir una figura pròpia d'habitatge de venda (Preu Concertat de Catalunya), de preu intermedi entre l'habitatge concertat actual i el preu del mercat lliure, amb finançament públic; establint mòduls i preus màxims de venda segons tipus de sòls i zones geogràfiques.
I en la Mesura 60:.la Generalitat i les entitats financeres catalanes es comprometen a establir un finançament preferent per als compradors dels habitatges de preu concertat, amb tipus d'interès fix i quotes creixents..
La primera iniciativa en aquest sentit es va portar a terme a través del Decret llei 1/2007, de 16 d'octubre, de mesures urgents en matèria urbanística.
Aquesta norma ja constata en la seva exposició de motius que, per fer efectiu el dret a l'habitatge, cal la disposició del sòl residencial necessari per fer front a la demanda social i que les reserves per a habitatge de protecció pública que, en compliment de la Llei d'urbanisme genera l'aprovació del planejament urbanístic, constitueixen una eina essencial per atendre, a mitjà o a llarg termini, aquesta demanda.
A més, la publicació del Reial decret 14/2008, d'11 de gener, pel qual es modifica el Reial decret 801/2005, d'1 de juliol, pel qual s'aprova el Pla Estatal 2005-2008, per afavorir l'accés dels ciutadans a l'habitatge, comporta la necessitat d'adaptar i ajustar a les seves mesures les que conté el Pla per al dret a l'habitatge 2004-2007.
Finalment, l'experiència assolida en aquests anys ha posat de manifest que per tal que les polítiques destinades al foment de l'eficiència energètica en els edificis destinats a habitatge establertes en el Decret 455/2004, de 14 de desembre, de regulació del Pla de rehabilitació d'habitatges de Catalunya, aconsegueixin plenament els seus objectius, és necessari introduir diferents ajustaments.
Per tant, aquest Decret s'estructura en tres capítols.
Els capítols 1 i 2 regulen, respectivament, l'habitatge concertat i l'habitatge de lloguer amb opció de compra de règim general.
El capítol 3 conté altres mesures en matèria d'habitatge com són la regulació dels allotjaments col·lectius protegits, la modificació del Decret 244/2005, de 8 de novembre, d'actualització del Pla per al dret a l'habitatge 2004-2007, i la modificació del Decret 455/2004, de 14 de desembre, de rehabilitació d'habitatges de Catalunya.
Per tot això, d'acord amb el Dictamen de la Comissió Jurídica Assessora, a proposta del conseller de Medi Ambient i Habitatge i d'acord amb el Govern,
Definició i característiques de l'habitatge concertat amb protecció oficial
1.1 Es crea la tipologia de l'habitatge concertat amb protecció oficial, per a aquells habitatges que es construeixin sobre sòl que el planejament urbanístic destini específicament a aquesta finalitat i que compleixin les condicions que s'estableixen en aquest Decret.
1.2 Als efectes del que preveu la disposició addicional dinovena del Text refós de la Llei d'urbanisme, aquests habitatges tenen la consideració d'habitatges de la nova tipologia d'habitatges amb protecció oficial altra que la de preu concertat que preveu i són computables per al càlcul de les reserves mínimes que s'hi estableixen.
1.3 Poden accedir als habitatges concertats amb protecció oficial les persones o unitats familiars amb ingressos familiars ponderats no superiors a 6,2 vegades l'IRSC.
Els preus màxims d'aquests habitatges es regulen als articles 2 i 3.
1.4 L'habitatge concertat amb protecció oficial es pot destinar a venda, lloguer o lloguer amb opció de compra.
1.5 La superfície màxima de l'habitatge concertat amb protecció oficial és de 80 m 2 útils.
1.6 L'habitatge concertat amb protecció oficial ha de ser qualificat pels serveis competents de la Secretaria d'Habitatge.
Preus màxims de l'habitatge concertat amb protecció oficial
2.1 El preu màxim dels habitatges concertats amb protecció oficial destinats a la venda es determina segons les zones geogràfiques establertes en l'article 13.1 del Decret 244/2005, de 8 de novembre, d'actualització del Pla per al dret a l'habitatge 2004-2007.
La distribució dels municipis de Catalunya que s'inclouen en cada zona geogràfica és la mateixa que s'aplica en el Pla per al dret a l'habitatge per als habitatges amb protecció oficial de preu concertat.
2.2 Els preus màxims de venda per metre quadrat de superfície útil d'aquests habitatges els fixa semestralment el conseller de Medi Ambient i Habitatge, segons l'evolució del mercat immobiliari.
Per a l'any 2008, els preus màxims són els que s'estableixen en l'annex.
En al zona A.1 el preu de l'habitatge no pot superar els 300.000 euros.
2.3 El preu màxim per metre quadrat dels garatges i trasters vinculats o venuts en el mateix acte, dins el mateix edifici no pot superar el 42% del preu màxim per metre quadrat de superfície útil de venda de l'habitatge en les zones A i B, i el 50% en les zones C i D. La superfície útil màxima computable per determinar el preu de venda dels garatges i trasters no pot superar els vint-i-cinc metres quadrats, incloent-hi la part d'elements comuns, en el cas del garatge, i els vuit metres quadrats en el cas del traster.
2.4 Per a les segones transmissions d'aquests habitatges, mentre es mantingui vigent la seva qualificació, el preu màxim de venda és el vigent per a aquesta tipologia i zona geogràfica, l'any en què es produeixi la transmissió.
2.5 La renda anual inicial màxima dels habitatges concertats amb protecció oficial destinats a lloguer és l'equivalent al 3% del preu màxim de venda de la zona on s'ubica l'habitatge i es pot actualitzar anualment d'acord amb l'IPC.
Preu màxim de l'habitatge concertat amb protecció oficial destinat a lloguer amb opció de compra i condicions per a l'exercici de l'opció
3.1 La renda anual inicial màxima d'aquest habitatge és equivalent al 3% del preu màxim de venda de la zona on s'ubica l'habitatge i es pot actualitzar anualment d'acord amb l'IPC.
3.2 Transcorreguts 7 anys des de la data de la qualificació definitiva, i sempre que hagi ocupat l'habitatge ininterrompudament com a mínim cinc anys, l'arrendatari pot exercir el dret d'opció de compra.
En aquest supòsit, el promotor ha de descomptar del preu de venda el 40% de les rendes cobrades al llogater durant el període del lloguer.
3.3 El preu màxim de venda d'aquests habitatges és el preu màxim vigent per als habitatges concertats en el moment de l'exercici de l'opció.
3.4 L'adquirent d'aquests habitatges pot accedir als ajuts establerts en l'article 5.
Règim jurídic de l'habitatge concertat amb protecció oficial
4.1 El règim jurídic de l'habitatge concertat amb protecció oficial és el previst a l'article 78 de la Llei 18/2007, de 28 de desembre, del dret a l'habitatge, i als articles 16 i 17 del Decret 244/2005.
4.2 La qualificació d'un habitatge concertat amb protecció oficial no es pot deixar sense efecte a petició del propietari durant el període de protecció.
Ajuts a l'adquisició de l'habitatge concertat amb protecció oficial
Les persones adquirents d'habitatges concertats amb protecció oficial, poden obtenir els ajuts següents:
a) Accedir als préstecs preferencials convinguts amb aquesta finalitat entre la Generalitat de Catalunya i les entitats financeres que operen a Catalunya.
L'import del crèdit, amb caràcter general, no pot superar el 80% del preu de l'habitatge i dels annexos previstos en l'article 2.3.
Això no obstant, aquest finançament pot ser superior en els casos i segons els criteris que estableixi cada entitat financera.
b) Accedir a préstecs preferencials de fins al 20% del preu de l'habitatge i dels annexos previstos en l'article 2.3, convinguts entre la Generalitat de Catalunya i les entitats financeres que operen a Catalunya, amb la finalitat d'ajudar al pagament de l'entrada de l'habitatge.
En qualsevol cas, el global dels préstecs concedits no pot ser superior al 100% del preu de l'habitatge i dels annexos.
6.1 Es crea un sistema d'ajuts excepcionals per a l'accés a l'habitatge existent concertat, que inclou els habitatges següents:
a) Habitatges nous, construïts o en construcció, sobre sòls que segons el planejament urbanístic es destinen a ús residencial però sense qualificació específica que impliqui la destinació obligatòria a habitatge amb protecció oficial.
b) Habitatges usats no qualificats en cap tipologia de protecció.
6.2 El preu màxim d'adquisició dels habitatges existents concertats s'ha d'ajustar als preus màxims per metre quadrat previstos als articles 2.2 i 2.3, amb un preu màxim de l'habitatge que no pot superar les quanties següents segons les zones geogràfiques establertes a l'article 13.1 del Decret 244/2005, de 8 de novembre, d'actualització del Pla per al dret a l'habitatge 2004-2007:
6.3 Els adquirents dels habitatges existents concertats poden accedir al finançament previst a l'article 5, si compleixen els requisits exigits a l'article 1.3.
6.4 En el cas d'adquirents amb ingressos familiars ponderats inferiors a 4,3 vegades l'IRSC que compleixin les condicions de primer accés a l'habitatge, tal com es defineix en el primer paràgraf de l'article 21 del Decret 244/2005, poden accedir a una subvenció a fons perdut del 2% del preu de l'habitatge, per fer front a les despeses que genera la formalització de la compravenda, amb les següents limitacions:
a) Els adquirents dels habitatges previstos a l'apartat 1.a) només poden optar a la subvenció si l'habitatge ja està construït o n'ha estat sol·licitada la llicència de construcció abans de l'entrada en vigor d'aquest Decret.
b) Els adquirents dels habitatges previstos a l'apartat 1.b) només poden optar a la subvenció durant els anys 2008 i 2009.
El conseller competent en matèria d'habitatge pot ampliar aquest termini, si les circumstàncies del mercat immobiliari així ho aconsellen.
Aquesta subvenció pot percebre-la directament el promotor, sempre que hagi descomptat la quantitat equivalent del pagament de l'habitatge, o hagi avançat les despeses de formalització de la compravenda, i així ho autoritzi expressament la persona beneficiària.
6.5 També poden accedir als ajuts regulats en aquest article les persones que compleixin els requisits establerts que exercitin el dret d'opció sobre un habitatge existent concertat del qual han gaudit en règim de lloguer amb opció de compra en les condicions descrites a l'article 3.
6.6 A sol·licitud dels promotors dels habitatges previstos a l'apartat 1.a) o dels compradors dels habitatges previstos a l'apartat 1.b), els òrgans competents de la Secretaria d'Habitatge declaren, si escau, que els habitatges compleixen les condicions per ser considerats habitatges existents concertats.
6.7 L'obtenció dels ajuts previstos en aquest article implica, durant un període de 15 anys a comptar des del reconeixement del dret als ajuts, les obligacions següents:
a) Respectar en les posteriors transmissions els preus màxims de venda aplicables a l'habitatge concertat amb protecció oficial.
b) Respectar les condicions d'ús previstes als articles 11.1, 11.2 i 11.5 del Decret 244/2005.
Aquestes obligacions s'han de fer constar expressament en l'escriptura de compravenda, i en l'escriptura de formalització del préstec hipotecari, a efectes de la inscripció en el Registre de la Propietat, on s'han de fer constar mitjançant nota marginal.
7.1 Es crea la tipologia d'habitatges de lloguer amb opció de compra de règim general, com a habitatges amb protecció oficial.
Les persones destinatàries, els requisits i el règim jurídic d'aquests habitatges és el previst a l'article 78 de la Llei 18/2007 i al capítol 2 i 3 del Decret 244/2005.
7.2 El promotor que obtingui la qualificació pot accedir als ajuts previstos per als promotors d'habitatges amb protecció oficial de renda bàsica a 10 anys en el Decret 244/2005.
La renda anual màxima inicial a percebre és, també, la prevista per a aquesta tipologia.
7.3 Les persones arrendatàries poden exercir la opció de compra de l'habitatge arrendat, un cop transcorreguts 10 anys des de la data de qualificació definitiva, i sempre que l'hagin ocupat ininterrompudament com a mínim cinc anys.
7.4 El preu màxim de venda d'aquests habitatges és el que resulti d'aplicar un coeficient d'1,7 a la zona A1, d'1,6 a les zones A2 i A3 i d'1,5 a les àrees B, C i D, sobre el preu màxim de venda dels habitatges amb protecció oficial de règim general en el moment de la qualificació provisional, incrementat amb l'IPC del període transcorregut.
El promotor haurà de descomptar del preu de venda el 60% de les rendes cobrades del llogater durant el període del lloguer.
7.5 Les persones adquirents amb ingressos inferiors a 3,5 vegades l'IPREM, i que reuneixin les condicions de primer accés a l'habitatge, poden accedir als mateixos ajuts que l'adquirent d'un habitatge amb protecció oficial de règim general.
Altres mesures en matèria d'habitatge
8.1 Als efectes de poder disposar de finançament convingut i de les subvencions previstes en l'article 36.b del Decret 244/2005 i en desplegament del que preveu l'article 73 del Reial Decret 801/2005, d'1 de juliol d'acord amb la redacció modificada pel RD 14/2008, d'11 de gener, es regula la figura d'.allotjament col·lectiu protegit., per a aquelles construccions d'ús residencial col·lectiu o d'ús d'allotjament comunitari temporal, per donar allotjament a col·lectius amb necessitats especials d'allotjament de caràcter transitori, i necessitats de serveis o tutela.
8.2 Els allotjaments col·lectius protegits han de complir les condicions següents:
a) Disposar d'unes superfícies útils mínimes de 15 m 2 per a les unitats d'allotjament que es destinin a un ocupant, i unes superfícies útils mínimes de 25 m 2, per a les que es destinin a dos ocupants, sens perjudici que als efectes del finançament protegit o de subvencions al promotor, l'Administració pugui establir paràmetres de superfície de còmput diferents.
En qualsevol cas, per acollir-se als ajuts financers per a la promoció de lloguer de renda bàsica a 25 anys, i/o a eventuals ajuts de la Generalitat, les unitats d'allotjament no podran superar mai els 40 m 2 de superfície útil.
b) Ajustar-se a les rendes màximes segons zones, establertes en la normativa del Pla per al dret a l'habitatge per a les promocions de lloguer de renda bàsica a 25 anys.
L'arrendador pot percebre, a més de la renda inicial o revisada que correspongui, el cost real dels serveis de què gaudeixi el llogater i siguin satisfets per l'arrendador.
c) Ser promoguts sempre previ conveni com a mínim entre les promotores o gestores, el Departament de Medi Ambient i Habitatge de la Generalitat de Catalunya, i l'ajuntament corresponent.
En el conveni es determinaran les condicions d'accés, i els criteris, sistema i control de l'adjudicació dels allotjaments.
8.3 Els contractes que habilitin la ocupació dels allotjaments col·lectius protegits poden ser de caràcter temporal.
Modificació del Decret 244/2005
Es modifiquen els articles següents del Decret 244/2005, de 8 de novembre, d'actualització del Pla per al dret a l'habitatge 2004-2007:
a) L'apartat 9 de l'article 3 queda redactat de la manera següent:.9.
Habitatges amb protecció oficial..Són els habitatges de nova construcció que es qualifiquin a instància del promotor pels serveis competents de la Secretaria d'Habitatge abans o durant la seva construcció, i també els que es qualifiquin dins de l'any següent a l'obtenció de la cèdula d'habitabilitat i que compleixin els requisits que estableix aquest Decret.
b) La lletra a) de l'article 16.1 queda redactada de la manera següent:.a) Noranta anys a comptar de la qualificació definitiva, per a habitatges amb ajuts públics a la promoció construïts sobre sòls sense prescripció urbanística de destinació a habitatge protegit.
c) S'afegeix un apartat 1bis a l'article 16, amb la redacció següent:.16.1.bis El règim jurídic dels habitatges amb protecció oficial construïts en sòl de titularitat pública o en sòl qualificat per a ésser destinat a protecció oficial es manté per tot el temps que es mantingui la qualificació de sòl per a aquesta destinació, i en cap cas pot tenir una durada inferior a 30 anys..
d) La lletra b) de l'article 17.6 queda redactada de la manera següent:.b) Durant el termini de vinculació al règim de lloguer, tots els habitatges amb protecció oficial destinats a lloguer no podran ser venuts als llogaters i, un cop transcorregut aquest termini, el preu màxim de venda per metre quadrat de superfície útil serà el resultat d'aplicar un coeficient d'1,7 a la zona A1, d'1,6 a les zones A2 i A3 i d'1,5 a les àrees B, C i D, sobre el preu màxim de referència establert en l'article 14.1 d'aquest Decret, establert en la qualificació provisional, un cop actualitzat amb l'increment de l'IPC des de la data de qualificació provisional fins la de venda..
e) L'article 23 queda redactat de la manera següent:.El Departament de Medi Ambient i Habitatge reforçarà la cohesió social fomentant la promoció d'habitatges amb protecció oficial de règim especial.
Amb aquesta finalitat, els serveis competents de la Secretaria d'Habitatge concediran una subvenció de 12.000 euros per habitatge que es qualifiqui definitivament en aquest règim en les zones C i D, i de 8.000 euros, en les zones A i B..
f) S'afegeix un apartat 3 a l'article 27 amb la redacció següent:.27.3 En el supòsit de la promoció d'habitatges en arrendament, a instància del promotor, es pot concedir una bestreta de fins al 50 per 100 de la subvenció prevista en l'article 36, sempre que es compleixin les previsions de l'apartat 2 de l'article 39 del Reial Decret 801/2005, d'1 de juliol..
g) L'article 37 queda redactat de la manera següent:.Article 37.Subvencions per garantir la cohesió social en l'habitatge amb protecció oficial destinat a lloguer.El Departament de Medi Ambient i Habitatge reforçarà la cohesió social mitjançant l'estímul de la promoció d'habitatges amb protecció oficial destinats a lloguer a llarg termini.
Amb aquest objectiu es concedirà una subvenció per cada habitatge qualificat, addicional als ajuts que preveu l'article 36 d'aquest Decret, en les promocions d'habitatges amb protecció oficial en règim de lloguer a 30 anys de 10.000 euros a les zones A i B, i de 15.000 euros a les zones C i D..Amb idèntic objectiu, en les promocions d'habitatges amb protecció oficial en règim de lloguer a 25 anys es concedirà una subvenció de 10.000 euros a la zona B i de 15.000 euros a les zones C i D..
h) La lletra d) de l'article 47.1 queda redactat de la manera següent:.d) Que cap dels membres de la unitat de convivència, no siguin titulars de ple domini o d'un dret real d'ús o gaudi sobre algun habitatge a l'Estat espanyol, sens perjudici del que disposa l'article 15.b)..
i) L'apartat 1 de l'article 48 queda redactat de la manera següent:.48.1 Els habitatges que es poden llogar o supervisar a través de la Xarxa de Mediació per el Lloguer Social o de les borses d'habitatge jove que tinguin un conveni amb la Secretaria de Joventut han de ser nous o existents del mercat lliure.
També es poden llogar o supervisar habitatges protegits en les condicions previstes en l'article 82.4 de la Llei 18/2007..
j) La lletra b) de l'article 50.1 queda redactada de la manera següent:.b) En el cas d'haver posat al dia l'habitatge, una subvenció de fins a 6.000 euros per les obres realitzades en els dotze mesos anteriors a la signatura del contracte de lloguer, degudament acreditades.
Aquesta subvenció també pot cobrir despeses d'un contracte d'assegurança..
k) La lletra b) de l'article 58 queda redactada de la manera següent:.b) En el cas d'haver posat al dia l'habitatge, una subvenció de fins a 6.000 euros per les obres realitzades en els dotze mesos anteriors a la signatura del contracte de lloguer, degudament acreditades.
La tramitació dels ajuts s'haurà de fer d'acord amb el que disposa l'article 51..
Modificació del Decret 455/2004
10.1 Es modifiquen els articles següents del Decret 455/2004, de 14 de desembre, de regulació del Pla de rehabilitació d'habitatges de Catalunya:
a) L'apartat 3 de l'article 11 queda redactat de la manera següent:.11.3 En el cas de persones físiques, promotores d'actuacions de rehabilitació en els habitatges d'ús propi previstes en l'article 12.2, els ingressos de la unitat familiar ponderats no poden superar 3,5 vegades l'IPREM.
Aquesta limitació no serà d'aplicació en el supòsit previst en l'apartat 4 de l'article 12.2, referent a la millora de l'aïllament tèrmic i/o acústic, per poder accedir a les subvencions previstes en l'article 17.1.d)..
b) L'apartat 4 de l'article 12.1 queda redactat de la manera següent:.4.
Les obres per a la millora de la sostenibilitat, eficiència i rehabilitació energètica, següents:.a) Millora de l'aïllament tèrmic i/o acústic per tal d'adaptar els elements rehabilitats energèticament als paràmetres que exigeix la normativa vigent segons els següents graus d'intervenció:.1) Elements dels paraments massissos tant verticals com horitzontals més el forat o buit entès com el conjunt de perfileria i vidre..2) Només els elements que configuren les parts massisses tant verticals com horitzontals de parets, forjats, cobertes..3) Només els elements que configuren el forat o buit entès com el conjunt de perfileria i vidre..b) Instal·lació de sistemes d'obtenció d'energies alternatives, com plaques d'energia solar, tèrmica i/o fotovoltaica, i d'altres, per a l'obtenció d'aigua calenta sanitària i energia elèctrica, que fomentin l'estalvi energètic i redueixin l'emissió del CO 2 en els edificis..
c) L'apartat 4 de l'article 12.2 queda redactat de la manera següent:.4.
La rehabilitació energètica en els habitatges amb la millora de l'aïllament tèrmic i/o acústic, amb l'adaptació dels elements que conformen els tancaments d'un habitatge als paràmetres que exigeixen les normatives vigents segons els diferents graus d'intervenció:.a) Elements dels paraments massissos tant verticals com horitzontals, més el forat o buit, entès com el conjunt de perfileria i vidre..b) Només els elements que configuren les parts massisses tant verticals com horitzontals de parets, forjats, cobertes..c) Només els elements que configuren el forat o buit, entès com el conjunt de perfileria i vidre..
d) L'apartat 4 de l'article 16 queda redactat de la manera següent:.16.4 Per a obres per la millora de la sostenibilitat, eficiència i rehabilitació energètica, següents:.a) En el cas de millora de l'aïllament tèrmic i/o acústic per tal d'adaptar els elements rehabilitats energèticament als paràmetres que exigeix la normativa vigent segons els diferents graus d'intervenció:.1) Totalitat dels paraments massissos tant verticals com horitzontals més el forat o buit, entès com el conjunt de perfileria i vidre: un 60 % del pressupost protegible, amb un màxim de 7.700 euros per habitatge o local..2) Només els elements que configuren les parts massisses tant verticals com horitzontals de parets, forjats: un 40 % del pressupost protegible, amb un màxim de 4.000 euros per habitatge o local..3) Només els elements que configuren el forat o buit, entès com el conjunt de perfileria i vidre: un 40 % del pressupost protegible amb un màxim de 3.000 euros per habitatge o local..b) En el cas d'instal·lació de noves energies alternatives: un 40% pressupost protegible amb un màxim de 4.000 euros per habitatge o local..
e) La lletra d) de l'article 17.1 queda redactada de la manera següent:.d) En el cas de millora de l'aïllament tèrmic i/o acústic per tal d'adaptar els elements rehabilitats energèticament als paràmetres que exigeixen les normatives vigents segons els diferents graus d'intervenció:.1) Totalitat dels paraments massissos tant verticals com horitzontals més el forat o buit, entès com el conjunt de perfileria i vidre: un 60 % del pressupost protegible, amb un màxim de 7.700 euros per habitatge o local..2) Només els elements que configuren les parts massisses tant verticals com horitzontals de parets, forjats, cobertes: un 40% del pressupost protegible, amb un màxim de 4.000 euros per habitatge o local..3) Només els elements que configuren el forat o buit, entès com el conjunt de perfileria i vidre: un 40 % del pressupost protegible amb un màxim de 3.000 euros per habitatge o local..
10.2 Es deroguen els apartats 2 i 3 de l'article 25 del Decret 455/2004, de 14 de desembre, de regulació del Pla de rehabilitació d'habitatges de Catalunya.
Facultats del conseller de Medi Ambient i Habitatge
Es faculta el conseller de Medi Ambient i Habitatge per fixar els preus màxims per metre quadrat de superfície útil dels habitatges concertats, per actualitzar els preus d'aquests habitatges previstos als articles 2.2 i 6.2, i per ampliar el termini en què els adquirents dels habitatges previstos a l'article 6.1.b) poden optar a la subvenció prevista a l'article 6.4.
Els ajuts que preveu aquest Decret s'atorguen en funció dels límits que imposin les disponibilitats pressupostàries
Habitatge amb protecció oficial de preu concertat
Els ajuts a l'adquisició de l'habitatge concertat amb protecció oficial previstos a l'article 5 d'aquest Decret poden ser d'aplicació a la tipologia d'habitatge amb protecció oficial de preu concertat, regulada en el Decret 244/2005.
Inclusió de les noves tipologies d'habitatge i dels ajuts excepcionals a l'habitatge existent concertat en el Pla per al dret a l'habitatge 2004-2007.
Les noves tipologies d'habitatges amb protecció oficial previstes en aquest Decret i els ajuts excepcionals per a l'accés a l'habitatge existent concertat previstos a l'article 6, formen part del Pla per al dret a l'habitatge 2004-2007, amb la vigència del Decret 244/2005.
En els procediments de qualificació com a habitatges amb protecció oficial dels habitatges que ja han obtingut la cèdula d'habitabilitat en el termini que indica l'article 3.9 del Decret 244/2005, de 8 de novembre, la cèdula d'habitabilitat substitueix els documents que preveuen les lletres c) i d) de l'apartat 1 de l'article 8 i els que preveu l'apartat 3 de l'article 9 del Decret 244/2005.
Aquest Decret, llevat el que s'estableix a l'apartat 2, entra en vigor l'endemà de la seva publicació en el DOGC.
Als efectes de l'aplicació de les reserves mínimes addicionals establertes en la legislació urbanística vigent, l'entrada en vigor d'aquest Decret es produeix un cop transcorreguts dotze mesos des de la seva publicació en el DOGC, a excepció dels àmbits inclosos dins les àrees residencials estratègiques derivades de l'aplicació del Decret llei 1/2007..
Barcelona, 29 de juliol de 2008
Preus màxims per metre quadrat de superfície útil dels habitatges concertats amb protecció oficial per a l'any 2008: